Sula (Petsjora)

Sula (russisk: Сула) er ei elv i Nenetsk autonome okrug i Russland. Den er ei venstre sideelv til Petsjora, og er 353 kilometer lang, med et nedbørfelt på .Sula i Store sovjetiske encyklopedi (russisk)

 Elveløp 
Sula har utspring fra høydedraget Kosminski Kamen på vestflanken av de nordlige Timanhøydene, på 190 meters høyde over havet. Den renner deretter rundt 20 km i sørlig retning, og vender seg så mot øst og skjærer gjennom Timanryggens sentrale akse i en canyonlignende dal. Elva beholder også videre sin overveiende østlige retning, som den meandrer seg sakte gjennom, til det til slutt, kun 2 moh, munner ut i Petsjoras venstre sidearm Sulskij Sjar, drøyt 70 km i luftlinje sørvest for Narjan-Mar. Nær munningen er elva nærmere 100 meter bred og to meter dyp, og strømhastigheten er her 0,3 m/s.

Sula renner over hele sin lengde på territoriet til Nenetsk autonome okrug, og på de nederste 50 kilometrene danner den grensa mot republikken Komi.

De viktigste sideelvene Bolsjaja Pula fra høyre og Verkhnjaja Kamenka, Sjtsjutsja og Sojma fra venstre.

Sula er frosset over mellom oktober/november og mai/begynnelsen av juni. Middelvannføringen ved Kotkino, 101 km oppstrøms fra munningen i Sulskij Sjar, er på 94 m³/s, med et minimum på 8,6 m³/s i mars og et maksimum på 366 m³/s i juni.↑ Sula ved målepunktet Kotkino, hydrografiske data fra R-ArcticNET

 Infrastruktur 
Elva er farbar for skipstrafikk opp til landsbyen Kotkino, 101 km fra munningen. Vannveiens totale lengde er 133 kmListe over innlandsvannveier i Den russiske føderasjon: online , herav 32 km i Sulskij Sjar ned til dennes munning i Petsjoras hovedarm.

Landområdet som Sula renner gjennom er meget tynt befolket. Eneste bosetning direkte ved elva er Kotkino, med rundt 350 innbyggere.

De øvre delene av elva er blitt et ettertraktet (om enn vanskelig tilgjengelig) mål for kanoturisme, ofte i kombinasjon med elver som renner vestover fra Timanhøydene til havet, som for eksempel Volonga.Turbeskrivelse Sula–Volonga, med fotos (russisk)

 Referanser 

Kategori:Elver i Nenetsk
Kategori:Elver i Komi
Kategori:Petsjoras vassdragsområde